CELEX: 62014TN0587
Language: lt
Date: 2014-08-06 00:00:00
Title: Byla T-587/14: 2014 m. rugpjūčio 6 d. pareikštas ieškinys byloje Crosfield Italia/ECHA

13.10.2014   
            
            
               LT
            
            
               Europos Sąjungos oficialusis leidinys
            
            
               C 361/15
            
         2014 m. rugpjūčio 6 d. pareikštas ieškinys byloje Crosfield Italia/ECHA
   
   (Byla T-587/14)
   2014/C 361/20
   Proceso kalba: italų
   
      Šalys
   
   
      Ieškovė: Crosfield Italia Srl (Verona, Italija), atstovaujama advokato M. Baldassarri
   
      Atsakovė: Europos cheminių medžiagų agentūra (ECHA)
   
      Reikalavimai
   
   Ieškovė Bendrojo Teismo prašo panaikinti ir pripažinti negaliojančiu ir/ar neveiksmingu ECHA agentūros 2014 m. gegužės 28 d. priimtą ir 2014 m. birželio 9 d. ieškovei perduotą sprendimą Nr. SME 2013 4672 taip, kad šis sprendimas netektų poveikio, įskaitant sąskaitų faktūrų, susijusių su didelių mokesčių išieškojimu ir tariamomis sankcijomis, panaikinimą.
   
      Ieškinio pagrindai ir pagrindiniai argumentai
   
   Šis ieškinys pareikštas dėl Europos cheminių medžiagų agentūros sprendimo, kuriame nuspręsta, kad ieškovė neatitiko sąlygų, jog būtų laikoma maža ar vidutine įmone, kaip tai suprantama pagal 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą, iš dalies keičiantį Direktyvą 1999/45/EB bei panaikinantį Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, p. 1), todėl buvo atsisakyta jai taikyti šiame reglamente nustatytas lengvatas ir numatytas nustatytų mokėtinų mokesčių mokėjimas.
   Pagrindiniai motyvai ir argumentai panašūs į nurodytus byloje Marchi Industriale/ECHA, T-620/13.